หูข้างขวาอื้อค่ะ เป้นคนปั่นหูบ่อย แล้วอยู่ๆ มันก็เกิดอาการอื้อ แล้วพอใช้คอตตอนบัดปั่่น พบว่ามีหนองสีเขียวๆ หนืดๆ แล้วก็มีกลิ่นเหม็น ควรไปหา หรือมันสามารถหายได้เองคะ ขอบค่ะ
สวัสดีครับ การที่หูอื้อ อาจเกิดจากการที่มีสิ่งกีดขวางทางเดินรูหู เช่น มีขี้หูสะสม มีการอักเสบของหูชั้นนอก หรือ ติดเชื้อจนมีหนองคั่ง ดังที่เกิดขึ้นครับ ถ้ามีการใช้คอตตอนบัดปั่นภายในหูบ่อยๆ อาจทำให้เกิดอาการบาดเจ็บและอักเสบในรูหูมากยิ่งขึ้น หรืออาจดันขี้หูให้ไปสะสมด้านในจนอุดตันรูหูได้ด้วยครับ ดังนั้น จึงไม่แนะนำให้เอาอะไรเข้าไปแหย่ในรูหูครับ เพราะร่างกายคนเรามีกลไลที่จะลำเลียงขี้หูออกมาได้เองอยู่แล้วครับด้วยเหตุนี้ หากพบหนองออกมาจากรูหู แสดงว่ามีการติดเชื้อภายใน ซึ่งอาจเกิดจากเชื้อแบคทีเรีย หรือ เชื้อรา จึงขอแนะนำให้พบแพทย์ผู้เชี่ยวชาญด้านหู คอ จมูก เพื่อให้แพทย์ใช้เครื่องมือเช็ดล้างทำความสะอาดภายในดีกว่าครับ เพราะการติดเชื้อลักษณะนี้มักไม่หายเอง และอาจยิ่งลุกลาม หากปล่อยทิ้งไว้ครับ